Франсишку де Са де Миранда
Портретът ви е сигурен сигнал…

Превод от португалски: Симеон Хаджикосев, 1984

chitanka.info

Портретът ви е сигурен сигнал,

че на очите ваши красотата

недостижима е… Ах, яснотата

на този лик кой взор би издържал?

Кой слънцето да нарисува би успял

или да зърне фар сред мрачината,

щом облак не засланя светлината?

Как би могъл, ако не е видял?

Очи такива, пълни със магия,

но безответни, с колко радост жива

художникът съгледал би засмени!

Какво ли би направил той? Горкия!

А щом и прелестта ви не заспива,

как би ги нарисувал съвършени?

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.